पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। आरएएस मुख्य परीक्षा में चौथे दिन शुक्रवार को 81.78 फीसदी युवा अंग्रेजी विषय की परीक्षा देने पहुंचे। जबकि इससे एक दिन पहले शनिवार को परीक्षा के तीसरे दिन हिंदी विषय की परीक्षा देने 82.88 फीसदी युवा आए थे। रविवार को आरएएस परीक्षा शहर के दस केंद्रों पर शांतिपूर्वक संपन्न हुई।
आरएएस परीक्षा कंट्रोल रूम प्रभारी एडीएम सिटी राजेंद्रसिंह राठौड़ ने बताया कि राजस्थान राज्य एवं अधीनस्थ सेवाएं संयुक्त प्रतियोगिता परीक्षा (मुख्य परीक्षा-2012) के दूसरे दिन रविवार को अंग्रेजी विषय की परीक्षा देने 2हजार 389 परीक्षार्थियों के बैठने की व्यवस्था की गई थी।उसमें से 1हजार 857 उपस्थित तथा 532 परीक्षार्थी अनुपस्थित रहे। जबकि इससे एक दिन पहले शनिवार को हिंदी विषय की परीक्षा में कुल 2हजार 421 परीक्षार्थियों में से 1हजार 901 अभ्यर्थी परीक्षा देने आए थे। कंट्रोल रूम प्रभारी ने बताया कि रविवार को भी परीक्षा शांतिपूर्वक संपन्न हुई,किसी प्रकार की कोई अप्रिय घटना नहीं हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn